User:Le Yee Myint

လဲ့ရည်မြင့် (Name: Le Yee Myint, https://www.linkedin.com/in/le-yee-myint-18a01853) ဂျာနယ်လစ်ဟောင်း စာရေးဆရာတစ်ဦးဖြစ်ပြီး လက်ရှိအချိန်မှာ လူမှုကွန်ရက်နှင့် မီဒီယာပရိုဂရမ်များအတွက် တီထွင်ဖန်တီးမှုပိုင်းဆိုင်ရာ လုပ်ငန်းများ၊ ဆောင်းပါးတိုများရေးသားလျက်ရှိပါသည်။ ဂျာနယ်လစ်တစ်ဦးအဖြစ် ၂၀၁၁ ခုနှစ်မှ ၂၀၁၅ ခုနှစ်အထိ လုပ်ကိုင်ခဲ့ပြီး ကိုယ်ပိုင် အခမဲ့ပညာရေးလူမှုကွန်ရက်တစ်ခုဖြစ်သည့် Scholarship Announcement (https://www.facebook.com/scholarshipannouncements) ကို ၂၀၁၅ ခုနှစ်မှာ စတင်တည်ထောင်ခဲ့ပါသည်။ ယင်းနောက်ပိုင်းမှာ ခရီးသွားဆောင်းပါးများ၊ လူမှုနေထိုင်မှုဆောင်းပါးများကို LUSH Magazine Myanmar (https://lushmagazinemm.com/) တွင် ရေးသားခဲ့ပါသည်။

လဲ့ရည်မြင့်ကို ၁၉၉၁ ခုနှစ်၊ အောက်တိုဘာလ (၁၆) ရက်တွင် မြန်မာနိုင်ငံ၊ ရန်ကုန်မြို့ (Yangon, Myanmar) တွင် မွေးဖွားခဲ့ပြီး မိဘများမှာ ဦးရဲမြင့်နှင့် ဒေါ်ခင်ခင်အေးဖြစ်ပါသည်။ မွေးချင်း လေးဦးအနက်၊ တတိယမြောက်သမီးဖြစ်ပြီး ဒဂုံတက္ကသိုလ်မှ ၂၀၁၁ ခုနှစ်တွင် ဘွဲ့ရပြီး The Voice Weekly (http://thevoicemyanmar.com/) သတင်းဌာနမှတစ်ဆင့် ဂျာနယ်လစ်လောကထဲသို့ ရောက်ရှိခဲ့ပါသည်။

လူသိများခဲ့သော ဆောင်းပါးများ
The Voice Weekly နှင့် Living Color Magazine တွင် ၂၀၁၂ ခုနှစ်မှစ၍ လူမှုသရုပ်ဖော်ဆောင်းပါးများ၊ သတင်းဆောင်းပါးများ၊ ခရီးသွားဆောင်းပါးများ၊ ပညာရေးနှင့် ကျန်းမာရေးဆောင်းပါးပေါင်းများစွာကို အပတ်စဉ်၊ လစဉ်ရေးသားခဲ့ပြီး ထိုဆောင်းပါးများစွာထဲကမှ နာမည်ကျော်ကြားခဲ့သော ဆောင်းပါးများလည်းရှိပါသည်။

ဆောင်းပါးများ
ဒီပညာ ဒီစနစ်တကယ်ပြောင်းပြီလား (၂၀၁၃) တရွတ်တိုက်လိုက်ရဦးမည့် လမ်းဆုံနိုင်ငံ (၂၀၁၃) မြန်မာ့ဗင်းနစ်မြို့ (၂၀၁၄) ယူ ၁၉ တို့အတွက် ရွှေလက်ချောင်းပိုင်ရှင် (၂၀၁၄) ရောင်စုံခြယ်သော အဆိပ်များလော (၂၀၁၄) ဆယ်စုနှစ်အလွန် မြန်မာ့ပညာရေး (၂၀၁၅)